Návrh nariadenie Rady ktorým sa predlžuje čiastočné pozastavenie konečných antidumpingových ciel uložených nariadením (ES) č. 258/2005 na dovoz určitých bezšvíkových rúr a rúrok zo železa alebo nelegovanej ocele pôvodom z Chorvátska a Ukrajiny /* KOM/2005/0500 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 17.10.2005 KOM(2005) 500 v konečnom znení Návrh NARIADENIE RADY ktorým sa predlžuje čiastočné pozastavenie konečných antidumpingových ciel uložených nariadením (ES) č. 258/2005 na dovoz určitých bezšvíkových rúr a rúrok zo železa alebo nelegovanej ocele pôvodom z Chorvátska a Ukrajiny (predložený Komisiou) ODÔVODNENIE KONTEXT NÁVRHU | 110 | Dôvody a ciele návrhu Tento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho Spoločenstva, naposledy zmeneného a doplneného nariadením Rady (ES) č. 461/2004 z 8. marca 2004 (ďalej len „základné nariadenie”), v konaní týkajúcom sa dovozu určitých bezšvíkových rúr a rúrok zo železa alebo nelegovanej ocele s pôvodom v Chorvátsku a na Ukrajine. | 120 | Všeobecný kontext Tento návrh sa predkladá v kontexte implementácie základného nariadenia a je výsledkom prešetrovania, ktoré sa uskutočnilo v súlade s obsahovými a formálnymi požiadavkami ustanovenými v základnom nariadení. | 130 | Existujúce ustanovenia v oblasti návrhu Nariadením Rady (ES) č. 258/2005 zo 14. 2. 2005 boli uložené konečné antidumpingové clá na dovoz určitých bezšvíkových rúr a rúrok zo železa alebo nelegovanej ocele s pôvodom v Chorvátsku a na Ukrajine. Uvedeným nariadením sa zmenili konečné antidumpingové clá uložené nariadením (ES) č. 348/2000 zo 14. 2 2000 naposledy zmeneným a doplneným nariadením (ES) č. 1515/2002 zo 16. 8. 2002. Rozhodnutím 2005/133/ES zo 16. 2. 2005 Komisia čiastočne pozastavila konečné antidumpingové clá na obdobie deviatich mesiacov, s účinnosťou od 18. februára 2005. Návrh na predĺženie čiastočného pozastavenia konečných antidumpingových ciel uložených nariadením (ES) č. 258/2005. | 141 | Súlad s inými politikami a cieľmi Únie Neuplatňuje sa. | KONZULTÁCIE SO ZAINTERESOVANÝMI STRANAMI A HODNOTENIE VPLYVU | Konzultácie so zainteresovanými stranami | 219 | V súlade s ustanoveniami základného nariadenia informovala Komisia výrobné odvetvie Spoločenstva o svojom zámere predĺžiť čiastočné pozastavenie antidumpingových opatrení a poskytla mu možnosť vyjadriť sa. Výrobné odvetvie Spoločenstva nevznieslo žiadnu námietku. | Získavanie a využívanie expertízy | 229 | Externá expertíza nebola potrebná. | 230 | Hodnotenie vplyvu Tento návrh je výsledkom implementácie základného nariadenia. Základné nariadenie nestanovuje všeobecné hodnotenie vplyvu, ale obsahuje vyčerpávajúci zoznam podmienok, ktoré sa musia posúdiť. | PRÁVNE PRVKY NÁVRHU | 305 | Zhrnutie navrhovaných opatrení Článok 14 ods. 4 základného nariadenia ustanovuje, že v záujme Spoločenstva možno antidumpingové opatrenia pozastaviť z dôvodu, že trhové podmienky sa dočasne zmenili do tej miery, že je nepravdepodobné, že v dôsledku takéhoto pozastavenia dôjde k opätovnému výskytu ujmy. Antidumpingové opatrenia možno pozastaviť rozhodnutím Komisie na obdobie deviatich mesiacov. Článok 14 ods. 4 tiež upresňuje, že pozastavenie možno predĺžiť o ďalšie obdobie maximálne jedného roka, ak o tom rozhodne Rada na návrh Komisie. Článok 14 ods. 4 ďalej uvádza, že príslušné antidumpingové opatrenia možno kedykoľvek obnoviť, ak sa už neuplatňuje dôvod na ich pozastavenie. Po čiastočnom pozastavení konečných antidumpingových ciel rozhodnutím 2005/133/ES pokračovala Komisia v monitorovaní situácie na trhu s určitými bezšvíkovými rúrami a rúrkami zo železa alebo nelegovanej ocele, najmä čo sa týka dovozných tokov z Chorvátska a Ukrajiny. Preskúmanie nedávnych dovozných tokov ukazuje, že dovoz z Chorvátska a Ukrajiny zostáva na veľmi nízkych úrovniach. Usudzuje sa, že situácia na trhu je rovnaká, ako v čase, keď boli opatrenia čiastočne pozastavené. Preto sa navrhuje, aby Rada prijala pripojený návrh nariadenia, ktorým sa predlžuje čiastočné pozastavenie platných konečných antidumpingových ciel na dovoz z Chorvátska a Ukrajiny. Toto nariadenie by malo byť uverejnené v Úradnom vestníku najneskôr 17. novembra 2005. | 310 | Právny základ Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 461/2004 z 8. marca 2004. | 329 | Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. | Zásada proporcionality Návrh je v súlade so zásadou proporcionality z nasledujúceho(-ich) dôvodu(-ov). | 331 | Forma opatrenia je opísaná v uvedenom základnom nariadení a je mimo rozsahu pôsobnosti vnútroštátneho rozhodovania. | 332 | Uvedenie údajov o spôsobe, akým je finančná a administratívna záťaž Spoločenstva, vlád členských štátov, regionálnych a miestnych orgánov, hospodárskych subjektov a občanov minimalizovaná a úmerná cieľu návrhu, sa na tento prípad nevzťahuje. | Výber nástrojov | 341 | Navrhované nástroje: nariadenie. | 342 | Iné prostriedky by neboli primerané z nasledujúceho(-ich) dôvodu(-ov). Uvedené základné nariadenie nestanovuje alternatívne možnosti. | VPLYV NA ROZPOčET | 409 | Návrh nemá žiadny vplyv na rozpočet Spoločenstva. | DODATOčNÉ INFORMÁCIE | 520 | Predĺženie existujúcej právnej úpravy Prijatie tohto návrhu povedie k predĺženiu existujúcej právnej úpravy. | 1. Návrh NARIADENIE RADY ktorým sa predlžuje čiastočné pozastavenie konečných antidumpingových ciel uložených nariadením (ES) č. 258/2005 na dovoz určitých bezšvíkových rúr a rúrok zo železa alebo nelegovanej ocele pôvodom z Chorvátska a Ukrajiny RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“), a najmä na jeho článok 14 ods. 4, so zreteľom na návrh predložený Komisiou po porade s poradným výborom, keďže: A. POSTUP 2. Na základe revízneho prešetrovania, ktoré sa uskutočnilo v súlade s článkom 11 ods. 3 základného nariadenia (ďalej len „revízne prešetrovanie“), Rada nariadením (ES) č. 258/2005[2] (ďalej len „konečné nariadenie“) uložila antidumpingové clo vo výške 38,8 % na dovoz určitých bezšvíkových rúr a rúrok zo železa a nelegovanej ocele (ďalej len „SST“) s pôvodom v Chorvátsku a antidumpingové clo vo výške 64,1 % na dovoz SST s pôvodom na Ukrajine, s výnimkou dovozu od spoločnosti Dnipropetrovsk Tube Works (ďalej len „DTW“), ktorý podlieha antidumpingovému clu vo výške 51,9 % (ďalej len „existujúce opatrenia“). Konečným nariadením sa zmenili konečné antidumpingové clá uložené nariadením (ES) č. 348/2000[3] naposledy zmeneným a doplneným nariadením (ES) č. 1515/2002[4] a zrušila sa možnosť oslobodenia od ciel podľa článku 2 nariadenia (ES) č. 348/2000 (ďalej len „pôvodné opatrenia“). 3. Rozhodnutím 2005/133/ES[5] (ďalej len „rozhodnutie“) Komisia čiastočne pozastavila konečné antidumpingové clá na obdobie deviatich mesiacov, s účinnosťou od 18. februára 2005. B. PLATNÉ OPATRENIA PRE DOVOZ SST Z RUMUNSKA A RUSKA 4. Nariadením (ES) č. 2320/97 boli uložené antidumpingové clá na dovoz SST s pôvodom okrem iného v Rumunsku a Rusku[6]. Rozhodnutiami 97/790/ES[7] a 2000/70/ES[8] sa prijali záväzky od vývozcov okrem iného v Rumunsku a Rusku. Nariadením (ES) č. 1322/2004[9] sa rozhodlo, že sa z dôvodu opatrnosti v súvislosti so správaním určitých výrobcov Spoločenstva nerešpektujúcim pravidlá hospodárskej súťaže[10] už nebudú uplatňovať opatrenia platné pre dovoz SST s pôvodom v Rumunsku a Rusku (ďalej len „neuplatňované opatrenia“). C. DÔVODY NA PREDĹŽENIE ČIASTOČNÉHO POZASTAVENIA 5. Článok 14 ods. 4 základného nariadenia ustanovuje, že v záujme Spoločenstva možno antidumpingové opatrenia pozastaviť z dôvodu, že trhové podmienky sa dočasne zmenili do tej miery, že je nepravdepodobné, že v dôsledku takéhoto pozastavenia dôjde k opätovnému výskytu ujmy. Antidumpingové opatrenia možno pozastaviť rozhodnutím Komisie na obdobie deviatich mesiacov. Článok 14 ods. 4 tiež upresňuje, že pozastavenie možno predĺžiť o ďalšie obdobie maximálne jedného roka, ak o tom rozhodne Rada na návrh Komisie. Článok 14 ods. 4 ďalej uvádza, že príslušné antidumpingové opatrenia možno kedykoľvek obnoviť, ak sa už neuplatňuje dôvod na ich pozastavenie. 6. Po čiastočnom pozastavení konečných antidumpingových ciel týmto rozhodnutím pokračovala Komisia v monitorovaní situácie na trhu s SST, najmä čo sa týka dovozných tokov z Chorvátska a Ukrajiny. 7. Preskúmanie nedávnych dovozných tokov ukazuje, že dovoz z Chorvátska a Ukrajiny zostáva na veľmi nízkych úrovniach. 8. Usudzuje sa, situácia na trhu je rovnaká, ako v čase, keď boli opatrenia čiastočne pozastavené. Vzhľadom na veľmi nízke úrovne dovozu z Chorvátska a Ukrajiny sa usudzuje, že v tejto špecifickej situácii je nepravdepodobné, že by došlo k opätovnému výskytu ujmy výrobnému odvetviu Spoločenstva, ak by bolo čiastočné pozastavenie opatrení predĺžené. Vskutku, kým budú pretrvávať súčasné trhové podmienky, teda pravdepodobné udržanie silnej prítomnosti ruského a rumunského dovozu, je nepravdepodobné, že by sa ukrajinský a/alebo chorvátsky dovoz výrazne zvýšil. Preto je nepravdepodobné, že by sa v dôsledku takéhoto predĺženého pozastavenia ujma opätovne vyskytla. Vskutku, z dôvodu osobitných okolností súvisiacich okrem iného s neuplatňovaním opatrení na dovoz z Ruska a Rumunska sa usudzuje, že úrovne cla vo výške 23 % pre Chorvátsko a 38,5 % pre Ukrajinu stanovené v pôvodnom prešetrovaní pre tieto krajiny by mali stačiť na odstránenie poškodzujúceho vplyvu dumpingu. 9. Z uvedených dôvodov sa navrhuje, aby sa podľa článku 14 ods. 4 základného nariadenia čiastočné pozastavenie antidumpingových opatrení na dovoz SST predĺžilo na ďalšie obdobie jedného roka. 10. V prípade, že sa už neuplatňujú dôvody na pozastavenie antidumpingových opatrení, možno antidumpingové opatrenia obnoviť a čiastočné pozastavenie bezodkladne zrušiť. D. KONZULTÁCIA S VÝROBNÝM ODVETVÍM SPOLOČENSTVA 11. V súlade s ustanoveniami článku 14 ods. 4 základného nariadenia informovala Komisia výrobné odvetvie Spoločenstva o svojom zámere predĺžiť čiastočné pozastavenie antidumpingových opatrení a poskytla mu možnosť vyjadriť sa. Výrobné odvetvie Spoločenstva nevznieslo žiadnu námietku, PRIJALA TOTO NARIADENIE: Článok 1 Čiastočné pozastavenie konečných antidumpingových ciel uložených rozhodnutím Komisie 2005/133/ES sa týmto predlžuje do 18. novembra 2006. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 461/2004 (Ú. v. EÚ L 77, 13.3.2004, s. 12). [2] Ú. v. EÚ L 46, 17.2.2005, s. 7. [3] Ú. v. ES L 45, 17.2.2000, s. 1. [4] Ú. v. ES L 228, 24.8.2002, s. 8. [5] Ú. v. EÚ L 46, 17.2.2005, s. 46. [6] Ú. v. ES L 322, 25.11.1997, s. 1. Nariadenie naposledy zmenené a doplnené nariadením (ES) č. 235/2004 (Ú. v. EÚ L 40, 12.2.2004, s. 11). [7] Ú. v. ES L 322, 25.11.1997, s. 63. [8] Ú. v. ES L 23, 28.1.2000, s. 78. [9] Ú. v. EÚ L 246, 20.7.2004, s. 10. [10] Pozri odôvodnenie (9) et seq. nariadenia (ES) č. 1322/2004.